KIRJALLINEN KYSYMYS P-1196/02 esittäjä(t): Giovanni Fava (PSE) komissiolle. Italian matkapuhelinmarkkinat ja yhteisön kilpailulainsäädäntö — Vertenza Blu S.p.A.



Virallinen lehti nro 301 E , 05/12/2002 s. 0101 - 0102



KIRJALLINEN KYSYMYS P-1196/02 esittäjä(t): Giovanni Fava (PSE) komissiolle (22. huhtikuuta 2002) Aihe: Italian matkapuhelinmarkkinat ja yhteisön kilpailulainsäädäntö Vertenza Blu S.p.A Blu S.p.A. -matkapuhelinyhtiön kriisi ei johdu markkinatilanteesta, sillä yhtiön saavuttama tulos on usein ylittänyt alustavassa liiketoimintasuunnitelmassa asetetut tavoitteet, mikä on vahvistanut markkinoilla kuvaa pienestä mutta kasvavasta yhtiöstä. Parhaillaan toteutettavat toimet vaarantavat nykyiset työpaikat. Tähän mennessä noin 400 nuorta työntekijää on menettänyt työpaikkansa, mutta 1 700 työpaikkaa on uhattuna yhtiön eri toimipaikoilla Italiassa, joista 500 työpaikkaa on pelkästään Palermossa sijaitsevassa puhelinpalvelukeskuksessa. Ainoana mahdollisena ratkaisuna nykyisessä kriisitilanteessa on ehdotettu yhtiön varojen siirtämistä väliaikaisesti Telecom Italia Mobile -yhtiölle (joka on tällä Blu-yhtiön pääosakkaiden hallinnassa), jolloin yhtiön pilkkominen olisi kannattavaa (myymällä Blu-yhtiön arvokkaat osuudet). Edellä mainittujen toimien toteuttamisessa ei oteta huomioon niiden rahoituslaitosten velkojan asemaa, jotka ovat myötävaikuttaneet neljännen operaattorin kehitykseen sekä tuotantoyksikön sijoittamiseen Etelä-Italiaan keskukseen, kuten ei myöskään työllisyystukien myöntämistä epäsuotuisille alueille koskevaa kansallista ja EU:n lainsäädäntöä (tavoite 1). Menestyvän kilpailijan eliminoiminen matkapuhelinmarkkinoilta juuri kun Italiassa ollaan ottamassa käyttöön matkapuhelinnumeron siirrettävyyteen perustuva järjestelmä (MNP), merkitsee itse asiassa kilpailun vähentymistä markkinoilla ja vaikuttaa vastaavasti asiakkaille tarjottaviin palveluihin. Toteutettavat toimet ovat ristiriidassa Euroopan komission 20. syyskuuta 2001 antaman asetuksen kanssa, jonka se antoi heti Benetton-Pirelli-yhtiön Telecom Italia -yhtiötä koskevan ostotarjouksen jälkeen. Asetuksessa säädettiin, että yhtiölle on löydettävä sopiva ostaja, joka pystyy säilyttämään yhtiön aseman ja roolin markkinoilla. Telecom Italia Mobile -yhtiön esittämä suunnitelman huomioonottaen, näyttäisi siltä, että ne mahdolliset ostajat, jotka olivat käyneet neuvotteluja aina vuoden 2001 heinäkuuhun asti koko yhtiön ostamisesta, ovat nyt kadonneet. Myöskään asianomaiset rahoituslaitokset ja osakkeenomistajat eivät näytä katsovan aiheelliseksi löytää yhtiölle muita ostajia, jotka olivat jo aiemmin ilmaisseet mielenkiintonsa (E-Do, Anthill). Mihin toimiin komissio on ryhtynyt tai aikoo ryhtyä taatakseen kilpailumekanismit ja avoimuuden matkapuhelinmarkkinoilla, kun otetaan huomioon nykyisestä tilanteesta johtuva vaikea työllisyystilanne? Mario Montin komission puolesta antama vastaus (31. toukokuuta 2002) Komissio teki 20. syyskuuta 2001 päätöksen, jolla Pirelli S.p.A. ja Edizione Holding S.p.A. saivat luvan ostaa Telecom Italia S.p.A.:n tietyin sitoumuksin, joita Edizione ehdotti sen Blu SpA:sta omistamiin osuuksiin liittyen. Sitoumusten tarkoituksena oli poistaa vakavat kilpailuun liittyvät ongelmat, joita syntyisi Italian matkapuhelinmarkkinoilla sen vuoksi, että Edizione Holding olisi oston jälkeen käyttänyt määräysvaltaa sekä TIM-yhtiössä että Blu-yhtiössä. Näin ollen on selvää, että liiketoimi, johon kuuluisi (suoraan tai välillisesti) Edizionen Blu-yhtiöstä omistamien osuuksien myynti TIM-yhtiölle, seurasipa siitä Blun pilkkominen tai ei, olisi komission 20. syyskuuta 2001 tekemän päätöksen hengen vastainen eikä olisi Edizionen tekemien sitoumusten mukainen. Kyseinen ehto on siis voimassa edelleen, ja sitä voidaan muuttaa vain pyynnöstä, jonka tueksi esitetään päteviä perusteluja.